
	Autors

	1.
	Noteikumu projekts
12. Izglītojamam ar speciālām vajadzībām, kuram ir Valsts pedagoģiski medicīniskās komisijas vai pašvaldības pedagoģiski medicīniskās komisijas (turpmāk – pedagoģiski medicīniskā komisija) atzinums par atbilstošas izglītības programmas īstenošanu vai pedagoģiski medicīniskās komisijas, logopēda, skolotāja logopēda, speciālā pedagoga, izglītības vai klīniskā psihologa atzinums par izglītojamam nepieciešamajiem atbalsta pasākumiem mācību procesa un valsts pārbaudes darbu laikā, pamatojoties uz  pilngadīga izglītojamā vai nepilngadīga izglītojamā likumiskā pārstāvja iesniegumu, kas ne vēlāk kā mēnesi pirms pirmā valsts pārbaudes darba norises dienas attiecīgajā mācību gadā iesniegts izglītības iestādes vadītājam, izglītības iestādes vadītājs nosaka atšķirīgus valsts pārbaudes darbu norises darbību laikus un atbalsta pasākumus. Valsts pārbaudes darbos piemēro atbalsta pasākumus, kādus izglītojamais ir saņēmis izglītības programmas īstenošanas procesā un kurus centrs ir noteicis saskaņā ar šo noteikumu 11.7. apakšpunktu.
	Iebildums
Ja izglītības iestādei mēnesi pirms VPD norises jau jābūt plānam, kurš pieejamam izglītojamiem, tad centram šī informācija ir jānopublicē krietni ātrāk. Vienas dienas laikā nav iespējams saplānot visu prasīto un izziņot skolēniem.
Piedāvātā redakcija
-
	Imants Mālnieks (LIZDA)

	2.
	Noteikumu projekts
14. Informāciju par valsts pārbaudes darbu norises darbību laikiem centrs ne vēlāk kā mēnesi pirms attiecīgā valsts pārbaudes darba norises dienas publicē savā tīmekļvietnē un informācijas sistēmā.
	Iebildums
Ja izglītības iestādei mēnesi pirms VPD norises jau jābūt plānam, kurš pieejamam izglītojamiem, tad centram šī informācija ir jānopublicē krietni ātrāk. Vienas dienas laikā nav iespējams saplānot visu prasīto un izziņot skolēniem.
Piedāvātā redakcija
14. Informāciju par valsts pārbaudes darbu norises darbību laikiem centrs ne vēlāk kā sešas nedēļas pirms attiecīgā valsts pārbaudes darba norises dienas publicē savā tīmekļvietnē un informācijas sistēmā.
	Imants Mālnieks (LIZDA)

	3.
	Noteikumu projekts
16. Izglītojamais valsts pārbaudes darbu attiecīgajā mācību gadā kārto vienu reizi attiecīgā mācību priekšmeta kursa apguves noslēgumā. Ja izglītojamo neapmierina valsts pārbaudes darbā iegūtais vērtējums, attiecīgo valsts pārbaudes darbu izglītojamais ir tiesīgs kārtot nākamajā mācību gadā.
	Iebildums
Šis punkts ir pretrunā ar šo noteikumu projekta 5. punktu,- par monitoringa darbu, kurš neietekmē skolēna rezultātus? 
Piedāvātā redakcija
-
	Imants Mālnieks (LIZDA)

	4.
	Noteikumu projekts
21. Informācijas sistēmas lietotājs, lai tā veiktu izglītojamo reģistra pārbaudi, lejupielādētu pārbaudes darbu materiālu, augšupielādētu izglītojamo izpildītos pārbaudes darbu materiālus un veiktu citas normatīvajos aktos noteiktās darbības.
	Iebildums
Šis noteikumu projekta punkts nav saprotams. Lūdzu papildināt un precizēt informāciju.
Piedāvātā redakcija
-
	Imants Mālnieks (LIZDA)

	5.
	Noteikumu projekts
66. Ja izglītojamais valsts pārbaudes darba laikā lieto konkrētā valsts pārbaudes darba programmā neminētus palīglīdzekļus, traucē citus izglītojamos vai nestrādā patstāvīgi, valsts pārbaudes darba vadītājs pieprasa izglītojamā rakstisku paskaidrojumu. Izglītojamo pēc paskaidrojuma sniegšanas vai atteikšanās to sniegt valsts pārbaudes darba vadītājs izraida no valsts pārbaudes darba norises telpas. Izglītojamā valsts pārbaudes darbs netiek vērtēts.
	Iebildums
Lūdzu precizēt informāciju, jo telpā, kurā pārējie pilda darbu, tas tikai traucētu.
Piedāvātā redakcija
-
	Imants Mālnieks (LIZDA)

	6.
	Noteikumu projekts
98. Valsts pārbaudes darba rezultātus izglītojamam paziņo piecu darbdienu laikā pēc pārbaudes darba norises izglītības iestādē noteiktajā kārtībā.
	Iebildums
Noteikt 7 darbadienas, kā tas noteikts noteikumu projekta 95.punktā.
Piedāvātā redakcija
-
	Imants Mālnieks (LIZDA)

	7.
	Noteikumu projekts
103. Centrs nosaka nepieciešamo monitoringa darbu vērtētāju skaitu atbilstoši vērtējamo monitoringa darbu apjomam un  sadarbībā ar izglītības pārvaldes iestādēm veic monitoringa darbu vērtētāju atlasi, piesaistot personas, kuras ir apguvušas centra organizētos valsts pārbaudes darbu vērtēšanas kursus, nokārtojušas centra izstrādāto valsts pārbaudes darbu vērtēšanas kursu pārbaudījumu un atbilst vismaz vienam no šādiem kritērijiem:
	Iebildums
Noteikumu projekta šī punkta nav saprotams, uz ko tas attiecas? Kā notiks šī gada monitoringa darbu vērtēšana? Piem. 9.kl. monitoringa kombinētais darbs – kurš vērtēs? Skolotāji, kas atbilst 103.1. punktam, noteikti nebūs izgājuši augstākminētos kursus.
Piedāvātā redakcija
-
	Imants Mālnieks (LIZDA)

	8.
	Noteikumu projekts
6. Eksāmens ir atbilstoši īpašai metodikai izstrādāts valsts pārbaudes darbs, kura saturu un norises kārtību izstrādā un nosaka centrs. Eksāmenu organizē izglītības pakāpes vai mācību priekšmeta kursa apguves noslēgumā.
	Priekšlikums
Papildināt šo punktu ar informāciju no 5.punkta, jo arī eksāmena darbs sniedz objektīvus datus par mācību satura apguvi, kā arī precizēt (varbūt anotācijā), kāda ir īpašā metodika un kāds mērķis eksāmenam, ja šobrīd visi eksāmeni ir centralizētie eksāmeni?
Piedāvātā redakcija
-
	Imants Mālnieks (LIZDA)

	9.
	Noteikumu projekts
17. Izglītības iestādes vadītājs vai viņa pilnvarota amatpersona nodrošina, lai izglītojamie un nepilngadīgo izglītojamo likumiskie pārstāvji līdz attiecīgā mācību gada 1. novembrim un atkārtoti ne vēlāk kā astoņas nedēļas līdz attiecīgā mācību gada pirmā valsts pārbaudījuma norises dienai tiktu informēti par šo noteikumu prasībām un par Ministru kabineta noteikumiem par valsts pārbaudes darbu norises laiku attiecīgajā mācību gadā. Iepazīšanos ar šo noteikumu prasībām un Ministru kabineta noteikumiem par valsts pārbaudes darbu norises laiku attiecīgajā mācību gadā:
	Priekšlikums
papildināt šo punktu ar informāciju, kā informēšanas faktu apliecina izglītojamo vecāki.
Piedāvātā redakcija
-
	Imants Mālnieks (LIZDA)

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Papildināt anotācijas 1.3.sadaļu ar informāciju, norādot finansējuma avotu, lai nodrošinātu valsts pārbaudes darbu materiālu izstrādes ekspertu atlasi un monitoringa darbu vērtētāju atlasi, kā arī finansējuma avotu, lai organizētu valsts pārbaudes darbu vērtēšanas kursus 12 akadēmisko stundu apjomā.
Piedāvātā redakcija
-
	Imants Mālnieks (LIZDA)



